Νεκρός είναι ο ληστής που αποπειράθηκε να ληστέψει κοσμηματοπωλείο στην Ομόνοια.

Ο άντρας εισέβαλε στο κατάστημα με μαχαίρι, την ώρα που ο ιδιοκτήτης είχε πάει στο περίπτερο. Ενώ είχε ξεκινήσει να ψάχνει τη λεία του, περαστικοί παρακολουθούσαν τις κινήσεις του.

Ο δράστης επιχείρησε να βγει από την πόρτα ασφαλείας, ωστόσο, δεν τα κατάφερε. Τότε, πανικοβλήθηκε και με έναν πυροσβεστήρα έσπασε την τζαμαρία, όπως μετέδωσε ο Alpha.

Κατά την προσπάθειά του να ξεφύγει, τραυματίστηκε σοβαρά από τα σπασμένα τζάμια.

Ο δράστης, που σύμφωνα με πληροφορίες είναι τοξικομανής, κατέληξε κατά τη διακομιδή του στο νοσοκομείο.

Φωτογραφία: EUROKINISSI/ΓΙΑΝΝΗΣ ΠΑΝΑΓΟΠΟΥΛΟΣ